
1. Tarnybinių stočių kaupiklio (SSD) paskirtis
1.1. Tarnybinėms stotims skirtas kaupiklis (SSD) (toliau – kaupiklis), skirtas jau eksploatuojamos tarnybinės stoties duomenų saugyklos talpai išplėsti.
1.2. Tarnybinės stoties modelis nurodomas vadovaujantis Lietuvos Respublikos viešųjų pirkimų įstatymo nuostatomis, leidžiančiomis nurodyti konkretų modelį tais atvejais, kai pirkimo objekto negalima tiksliai ir suprantamai apibūdinti kitaip, o nuoroda būtina dėl suderinamumo su perkančiosios organizacijos jau turima įranga. Nuoroda nereiškia reikalavimo tiekti tarnybinės stoties gamintojo prekės ženklu pažymėtą komponentą – priimamas bet kurio kito gamintojo lygiavertis komponentas, atitinkantis 4 dalies suderinamumo reikalavimus.
1.3. Visi šioje specifikacijoje nurodyti parametrai yra minimalūs, jeigu nenurodyta kitaip; priimami lygiaverčiai arba geresnių charakteristikų sprendimai.

2. Bendrieji reikalavimai
2.1. Kaupiklis privalo būti naujas, nenaudotas, neatnaujintas (angl. refurbished), gamintojo oficialiai tiekiamas Europos Sąjungos rinkai.
2.2. Kaupiklis tiekiamas originalioje gamintojo pakuotėje su visa gamintojo numatyta komplektacija.
2.3. Kaupiklis pažymėtas CE ženklu, atitinka Europos Sąjungos saugos ir elektromagnetinio suderinamumo (EMC) reikalavimus.
2.4. Žalieji reikalavimai: tiekiama įranga turi atitikti Europos Sąjungos teisės aktų reikalavimus dėl elektros ir elektroninės įrangos (RoHS ir WEEE) naudojimo. Pakuotės turi būti tinkamos rūšiuoti ir perdirbti. Atitiktis pagrindžiama gamintojo deklaracija, Europos Sąjungos atitikties deklaracija arba kitu joms lygiaverčiu dokumentu.
2.5. Pirkimo objektas, vadovaujantis Lietuvos Respublikos viešųjų pirkimų įstatymu, turi nekelti grėsmės nacionaliniam saugumui.
2.6. Atitiktis reikalavimams pagrindžiama gamintojo techniniu aprašymu (angl. datasheet) arba kitu jam lygiaverčiu gamintojo dokumentu; pasiūlyme nurodomas siūlomo kaupiklio gamintojas ir tikslus modelio (dalies) numeris.
2.7. Tiekėjas į savo pasiūlymą turi įtraukti visas išlaidas, būtinas šioje specifikacijoje nurodytiems reikalavimams įvykdyti.
2.8. Kaupiklis privalo veikti be sutrikimų, kai temperatūros režimas techninės įrangos įdiegimo patalpoje yra nuo +10 ºC iki +40 ºC, o santykinė oro drėgmė – 70 proc. ir mažesnė.
[bookmark: _Hlk240463010]2.9. Kaupiklio gedimo atveju tiekėjas pateikia naują (lygiavertį) kaupiklį. Sugedusi informacijos laikmena sunaikinama pirkėjo patalpose ir tiekėjui negrąžinama.

3. Techniniai reikalavimai
3.1. Kaupiklio technologija: puslaidininkinis kaupiklis (SSD), pritaikytas karštajam keitimui (angl. Hot-Plug).
3.2. Talpa: ne mažiau kaip 7,68 TB.
3.3. Informacijos įrašymo ir nuskaitymo tipas: Read-Intensive arba lygiavertis.
3.4. Korpuso dydis: 2,5 colio.
3.5. Duomenų sąsaja / protokolas: SATA, ne mažiau nei 6 Gb/s greitaveikos.
3.6. Patikimumas: ne prastesnis nei DWPD 1, ne mažiau kaip 14 000 TBW.
3.7. Kaupikliui turi būti suteikta ne trumpesnė nei 60 mėn. garantija.

4. Suderinamumo reikalavimai
4.1. Kaupiklis turi būti visiškai suderinamas su perkančiosios organizacijos eksploatuojama Dell PowerEdge R760 tarnybine stotimi ir veikti su gamyklinėmis stoties nuostatomis, nereikalaujant mikroprograminės įrangos keitimo į neoficialią versiją.
4.2. Kaupiklis pateikiamas kartu su visais reikalingais priedais ir montavimo medžiagomis (įskaitant dėklą / laikiklį, angl. drive carrier), kurie būtini jam sumontuoti į turimos tarnybinės stoties korpusą.
4.3. Įdiegus kaupiklį, tarnybinė stotis turi tvarkingai startuoti darbui, o valdymo posistemis (iDRAC) neturi rodyti kritinių klaidų ar įspėjimų, ribojančių veikimą, kaupiklio našumą arba stebėsenos funkcijas. Informacinio pobūdžio pranešimas apie tai, kad komponentas nėra tarnybinės stoties gamintojo prekės ženklo, atmetimo pagrindu nelaikomas.
4.4. Kaupiklis turi būti suderinamas su Dell PowerEdge R760 tarnybinėje stotyje įdiegtu RAID valdikliu ir tvarkomąja plokšte (angl. backplane): atpažįstamas RAID valdiklio sąsajoje, tinkamas įtraukti į loginius diskus, palaikantis karštąjį keitimą (angl. hot-plug) ir būsenos indikaciją.
4.5. Suderinamumas įrodomas vienu iš šių būdų:
4.5.1. komponento gamintojo suderinamumo sąrašo (angl. compatibility list) arba konfigūratoriaus išrašu, kuriame nurodyta Dell PowerEdge R760 tarnybinė stotis;
4.5.2. komponento gamintojo išduotu raštu arba techniniu dokumentu, patvirtinančiu suderinamumą su nurodytu tarnybinės stoties modeliu;
4.5.3. tarnybinės stoties gamintojo suderinamumo dokumentu, jeigu komponentas jame nurodytas.
4.6. Tiekėjas atsako už tiekiamo kaupiklio garantiją ir garantinį aptarnavimą visą 3.7 punkte nurodytą laikotarpį, nepriklausomai nuo tarnybinės stoties gamintojo teikiamo techninio palaikymo sąlygų.
4.7. Jeigu įdiegtas kaupiklis neatitinka 4.1, 4.3 arba 4.4 punktų reikalavimų, tiekėjas savo sąskaita jį pakeičia reikalavimus atitinkančiu arba grąžina sumokėtas lėšas.

5. Papildoma informacija
5.1. Kaupiklio bendrojo viešųjų pirkimų žodyno (BVPŽ) kodas – 30237200-1.

